Ինչ վերաբերում է ներքաղաքական ճգնաժամին, պետք է ասեմ, որ այն չհանգուցալուծվեց, այսինքն` նախագահն իր ջանքերը կենտրոնացրեց հիմնական հակառակորդին` ՀԱԿ-ին չեզոքացնելու վրա, բայց ճգնաժամն ավելի խորացավ հասարակության մեջ, և լուծումը չիրականացավ: Դրա ամենավառ արտահայտությունը խորհրդարանական ընտրություններն էին, որոնք արջի ծառայություն մատուցեցին նախագահին: Արջի ծառայություն մատուցեցին մի քանի ձևով. առաջին` նախագահը, լինելով երկրի ղեկավար, քաղաքական ուժերից մեկի ընտրապայքարը վերցրեց իր վրա, որը, իմ կարծիքով, բացարձակ կոնտրպրոդուկտիվ էր: Դրանով նա այդ ուժի հետ կապված ամբողջ նեգատիվը վերցրեց իր վրա: